《偈五十三首 其二十》
宋代·释克勤

举无遗照，十方刹海目前观。正体堂堂，大千同一真如境。

各守本位去，山是山，水是水。互换投机去，星辰易位，佛祖潜踪。

两处绝聱讹，二边纯莫立。无可不可，悉得安居。随时应缘，凝然湛寂。

作者简介：释克勤（一○六三～一一三五），字无著，号佛果，彭州崇宁（今四川郫县西北）人。俗姓骆。为南岳下十四世，五祖法演禅师法嗣。历住妙寂、六祖、昭觉等寺。徽宗政和中诏住金陵蒋山，敕补天宁、万寿。高宗建炎初，又迁金山，赐号圆悟禅师。改住云居，复领昭觉。绍兴五年卒，年七十三。赐号灵照，谥真觉禅师（《建炎以来系年要录》卷一○○作正觉）。事见《鸿庆居士集》卷四二《圆悟禅师传》，《嘉泰普灯录》卷一一、《五灯会元》卷一九有传。今录诗七十二首。